ประกาศธนาคารแห่งประเทศไทยที่ สนส. 38/2551เรื่อง การให้สินเชื่อบัตรเครดิตและสินเชื่อเพื่อเป็นสวัสดิการแก่กรรมการ ผู้บริหารระดับสูงผู้มีอํานาจในการจัดการของสถาบันการเงิน--------------------------------------อื่นๆ - 1. เหตุผลในการออกประกาศ ในอดีตกฎหมายมีข้อกําหนดห้ามสถาบันการเงินอันประกอบด้วยธนาคารพาณิชย์บริษัทเงินทุน และบริษัทเครดิตฟองซิเอร์ให้สินเชื่อหรือให้กู้ยืมเงินแก่กรรมการของสถาบันการเงินและผู้ที่เกี่ยวข้อง แต่ไม่ได้ห้ามการให้สินเชื่อหรือการให้กู้ยืมเงินแก่ผู้บริหารระดับสูง ผู้มีอํานาจในการจัดการของสถาบันการเงิน หรือผู้ที่เกี่ยวข้องกับบุคคลดังกล่าวได้ แต่ตามพระราชบัญญัติธุรกิจสถาบันการเงิน พ.ศ. 2551 ซึ่งตราขึ้นใช้บังคับแทนกฎหมายเดิมได้มีข้อกําหนดห้ามสถาบันการเงินให้สินเชื่อแก่กรรมการรวมทั้งผู้บริหารและผู้เกี่ยวข้องกับบุคคลดังกล่าว โดยมีข้อยกเว้นกรณีให้สินเชื่อในรูปของบัตรเครดิตหรือเพื่อเป็นสวัสดิการ การออกประกาศฉบับนี้เพื่อให้เนื้อหาสาระสอดคล้องกับพระราชบัญญัติธุรกิจสถาบันการเงิน พ.ศ. 2551อื่นๆ - 2. อํานาจตามกฎหมาย อาศัยอํานาจตามความในมาตรา 48 (1) แห่งพระราชบัญญัติธุรกิจสถาบันการเงิน พ.ศ.2551 ธนาคารแห่งประเทศไทยออกข้อกําหนดให้สถาบันการเงินปฏิบัติในเรื่องอัตราขั้นสูงในการให้สินเชื่อบัตรเครดิตและสินเชื่อเพื่อเป็นสวัสดิการแก่กรรมการ ผู้จัดการ รองผู้จัดการ ผู้ช่วยผู้จัดการ หรือผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจในการจัดการของสถาบันการเงินหรือผู้ที่เกี่ยวข้องกับบุคคลดังกล่าวอื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับสถาบันการเงินตามกฎหมายว่าด้วยธุรกิจสถาบันการเงินทุกแห่งอื่นๆ - 4. เนื้อหา 4.1 ในประกาศนี้ "ผู้มีอํานาจในการจัดการ" และ "ผู้ที่เกี่ยวข้อง" หมายความว่า ผู้มีอํานาจในการจัดการ และผู้ที่เกี่ยวข้อง ตามคํานิยามตามมาตรา 4 แห่งพระราชบัญญัติธุรกิจสถาบันการเงิน พ.ศ. 2551 (เอกสารแนบ 1) "บัตรเครดิต" หมายความว่า บัตรเครดิตตามประกาศธนาคารแห่งประเทศไทยที่เกี่ยวกับการประกอบธุรกิจบัตรเครดิต "สินเชื่อเพื่อเป็นสวัสดิการ" หมายความว่า สินเชื่อที่สถาบันการเงินให้แก่พนักงานของสถาบันการเงินนั้นเพื่อเป็นสวัสดิการ เช่น สินเชื่อเพื่อที่อยู่อาศัย สินเชื่อเพื่อการศึกษาบุตรสินเชื่อเพื่อผู้ประสบอัคคีภัยหรือภัยธรรมชาติ หรือสินเชื่อเพื่อการศึกษาต่อ เป็นต้น 4.2 หลักเกณฑ์ การให้สินเชื่อในรูปของบัตรเครดิตและสินเชื่อเพื่อเป็นสวัสดิการแก่กรรมการผู้จัดการ รองผู้จัดการ ผู้ช่วยผู้จัดการ หรือผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจในการจัดการของสถาบันการเงินนั้น หรือผู้ที่เกี่ยวข้องกับบุคคลดังกล่าว ต้องเป็นไปตามหลักเกณฑ์ดังต่อไปนี้ 4.2.1 สินเชื่อในรูปของบัตรเครดิต สถาบันการเงินที่ได้รับอนุญาตให้ประกอบธุรกิจบัตรเครดิต สามารถให้สินเชื่อในรูปของบัตรเครดิตแก่กรรมการ ผู้จัดการ รองผู้จัดการ ผู้ช่วยผู้จัดการ หรือผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจในการจัดการของสถาบันการเงินนั้น หรือผู้ที่เกี่ยวข้องกับบุคคลดังกล่าว โดยวงเงินบัตรเครดิตที่สถาบันการเงินจะให้แก่บุคคลดังกล่าวและผู้ที่เกี่ยวข้อง จะต้องเป็นไปตามประกาศธนาคารแห่งประเทศไทยว่าด้วยการประกอบธุรกิจบัตรเครดิตโดยจะต้องไม่มีเงื่อนไขหรือข้อกําหนดพิเศษทั้งในเรื่องวงเงินและหลักเกณฑ์อื่น ๆ ผิดไปจากผู้ถือบัตรหรือผู้บริโภครายอื่น ๆ และต้องไม่มีลักษณะเป็นการเอื้อประโยชน์ให้แก่บุคคลดังกล่าว 4.2.2 สินเชื่อเพื่อเป็นสวัสดิการ สถาบันการเงินสามารถให้สินเชื่อเพื่อเป็นสวัสดิการแก่กรรมการผู้จัดการ รองผู้จัดการ ผู้ช่วยผู้จัดการ หรือผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจในการจัดการของสถาบันการเงินนั้น หรือผู้ที่เกี่ยวข้องกับบุคคลดังกล่าวได้ภายใต้เงื่อนไข เช่นเดียวกับการให้สินเชื่อเพื่อเป็นสวัสดิการแก่พนักงานทั่วไป 4.3 ในกรณีที่สถาบันการเงินใดให้สินเชื่อ ทําธุรกรรมที่มีลักษณะคล้ายการให้สินเชื่อหรือประกันหนี้แก่ผู้จัดการ รองผู้จัดการ ผู้ช่วยผู้จัดการ หรือผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจในการจัดการของสถาบันการเงินนั้น หรือผู้ที่เกี่ยวข้องกับบุคคลดังกล่าว หรือบริษัทซึ่งมีความเกี่ยวโยงกับกรรมการแต่สถาบันการเงินให้สินเชื่อหรือประกันหนี้ได้ โดยไม่ฝ่าฝืนกฎหมายว่าด้วยการธนาคารพาณิชย์ หรือกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ อยู่ในวันก่อนที่พระราชบัญญัติธุรกิจสถาบันการเงิน พ.ศ. 2551 ซึ่งเป็นกฎหมายใหม่ใช้บังคับ นั้น ตามหลักของประมวลกฎหมายอาญามาตรา 2 แล้ว กฎหมายใหม่ย่อมไม่มีผลย้อนหลังไปเอาผิดสิ่งที่ได้ทําไปแล้ว โดยเฉพาะอย่างยิ่งในฐานความผิดซึ่งไม่ใช่เรื่องที่เป็นความผิดในตัวเอง ดังนั้น ให้สินเชื่อ หรือธุรกรรมที่มีลักษณะคล้ายการให้สินเชื่อ หรือการประกันหนี้แก่บุคคลดังกล่าวซึ่งมีผลผูกพันตามกฎหมายโดยชอบก่อนที่กฎหมายใหม่ใช้บังคับยังคงมีผลต่อไปได้ แต่ห้ามทําธุรกรรมดังกล่าวเพิ่มเติม เพื่อให้การเป็นไปตามบทบัญญัติตามมาตรา 48(1)อื่นๆ - 5. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2551 (นางธาริษา วัฒนเกส)ผู้ว่าการธนาคารแห่งประเทศไทย